वजह- वो वीडियो, जिसमें शंभूलाल रैगर नाम का शख्स बेरहमी से पश्चिम बंगाल के मज़दूर मोहम्मद अफ़राज़ुल का कत्ल कर लाश को जलाता दिख रहा है.पुलिस ने वीडियो के आधार पर अभियुक्त शंभुलाल को गिरफ्तार किया है. मोहम्मद अफ़राज़ुल की बेरहमी से की इस हत्या को लेकर सोशल मीडिया पर भी काफी गुस्सा दिख रहा है.मोहम्मद अफ़राज़ुल का परिवार पश्चिम बंगाल के मालदा में रहता है. बीबीसी से खास बातचीत में अफ़राज़ुल की भाभी टुनी बीबी ने कहा, ''हमें इस घटना के बारे में दो दिन पहले पता चला. हमारे कई रिश्तेदार और गांव वाले राजसमंद में रहते हैं. उन्ही लोगों ने हमें फोन कर इस खौफनाक घटना के बारे में बताया.''राजसमंद में अफ़राज़ुल के साथ उनका छोटा भाई रुम ख़ान, दो दामाद भी रहते थे. अफ़राज़ुल बीते 20 सालों से राजसमंद में रह रहे थे. टुनी बीबी कहती हैं, ''हमने राजसमंद में रहने वाले रिश्तेदारों से पता किया है, हत्यारे और अफ़राज़ुल भाईजान के बीच कोई संबंध नहीं था. हत्यारे ने उन्हें किसी काम से बुलाया था और हत्या कर दी. राजस्थान वीडियोः "जानवर भी इंसानों से बेहतर हैं"मुसलमान मज़दूर की हत्या का वीडियो वायरल(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)